Letingen etter Sigrid Giskegjerde Schjetne Foto: Aas, Erlend / NTB scanpix Ekspandér faktaboks 16 år gamle Sigrid Giskegjerde Schjetne forsvant på Østensjø i Oslo natt til søndag 5. august.

Klokken 0.15, mens hun var på vei hjem fra en venninne, ble det sendt en sms fra mobiltelefonen hennes.

Mobiltelefonen, en sokk og skoene hennes ble rundt kl. 01.30 funnet i en barnehage like ved der jenta og familien hennes bor

Vitner har meldt om «et kvinneskrik» i området omtrent da 16-åringen forsvant, men politiet har ingen konkrete teorier om hva som har skjedd med henne.

Politiet har etterlyst tre bilførere, og har fått kontakt med to av dem.

PST og Kripos er koblet inn for å bistå med kompetanse på internett og sosiale medier.

16-åringen er cirka 170 centimeter høy. Hun har lyst brunt, langt hår og blå øyne. Hun var ikledd dongerishorts, grå singlet og en blå hettegenser da hun forsvant. Hun hadde en brun skinnveske med seg.

Den savnede Sigrid Giskegjerde Schjetne. Foto: Privat / NTB scanpix

Den samiske sjamanen Eirik Myrhaug vil hjelpe til for å finne den savnede 16-åringen. Foto: NRK

– Jeg har jobbet i politiet i mange år og jeg har aldri opplevd at bruk av synske har gitt resultater i forbindelse med etterforskning, sier Abrahamsen til NRK.

LES OSGÅ: Her er Sigrid timer før hun forsvant

Finn Abrahamsen er tidligere politioverbetjent i Oslo politidistrikt og har lang erfaring som etterforsker i kriminalsaker.

Sjaman vil finne mønster

På nettsamfunnet Facebook har den samiske sjamanen Eirik Myrhaug bedt folk som har hatt såkalt "syn" om den 16 år gamle jenta Sigrid Giskegjerde Schjetne som har forsvunnet i Oslo, om å ta kontakt med han.

Så langt har han fått inn førti tilbakemeldinger.

– Mange av mine Facebook-venner har skrevet til meg og bedt om min kommentar til ting de har sett og opplevd i anledning forsvinningen. Da kom jeg på tanken om å be folk sende sine syner og tanker til meg for å så finne ut om det er mønster som igjen kan føre til at man finner den savnede jenta. Men jeg her foreløpig ikke fått inn relevante opplysninger som jeg vil formidle videre til politiet, sier Myrhaug til NRK.

LES OGSÅ: Politiet ber føreren av en sølvgrå Golf melde seg

Han håper likevel han får inn informasjon som kan være en støtte for politietterforskerne.

Og Myrhaug er ikke den eneste synske som har fått henvendelser om forsvinningssaken.

Elisabeth Gimsøy, som ble kåret til verdensmester i klarsynthet i fjor, sier til Harstad Tidende at hun har blitt kontaktet av en som ønsker å løse saken.

– Bruker unødvendige ressurser

Den erfarne etterforskeren Finn Abrahamsen har lite til overs for slik innblanding i politiarbeidet.

– Vi så eksempler på dette i Madeleine-saken i Portugal. Der florerte det av slike ting fra synske, men jenta er fortsatt ikke funnet. Jeg har ingen tro på slikt, sier han.

Og han fortsetter:

– Politiet får ofte henvendelser fra synske i forsvinningssaker. Men politiet er den som sitter på nøkkelinformasjonen. I mediene og på nett legges det ofte ut historier som ikke er sannferdige og som dermed uroer etterforskningen. Det kan også bety at politiet ikke får inn tips og observasjoner som man trenger for å løse sakene. Dessuten bruker politiet da unødvendige ressurser på unødvendige henvendelser, sier han.

– Vår måte å hjelpe

Myrhaug tror ikke at oppfordringen hans vil virke støtende på familien til den savnede jenta.

– Nei, det tror jeg ikke. Det er mange som vil lete og støtte. Og dette er vår måte å hjelpe til på, sier han.